Մեր խօսակիցները յայտնեցին, թէ փոքրամասնութեանց հիմնարկներուն կտակ ընդունելու արգելքին վերանալէն ետք 72 կալուածներ նուիրուած են հիւանդանոցին։ Իսկ բարեփոխման կանոնագրութիւնով ալ կարելի եղած է 25 կալուածներու սեփականութեան վերատիրանալ։ Անոնց մէջ ամենակարեւորը կը հանդիսանայ հիւանդանոցի հանդիպակաց 42 հազար քառակուսի մ. տարածքի վերայանձնումը։ Զէյթինպուրնուի քաղաքապետութիւնը թէեւ դատ բացած է այս վերադարձումին դէմ, բայց մեր վարիչները վստահ են թէ ապարդիւն կը մնայ այդ դատը։ Միւս կողմէ Սիրքէճիի Սէլամէթ խանի, Իսթիքլալ պողոտայի ԻԿՍ շէնքի դատերն ալ աւարտին մօտեցած են։